Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu smernice Európskeho parlamentu a Rady, ktorou sa mení a dopĺňa smernica č. 2004/49/ES o bezpečnosti železníc Spoločenstva /* KOM/2008/0137 v konečnom znení - COD 2006/0272 */





[pic] | KOMISIA EURÓPSKYCH SPOLOČENSTIEV | V Bruseli 7.3.2008 KOM(2008) 137 v konečnom znení 2006/0272 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu smernice Európskeho parlamentu a Rady, ktorou sa mení a dopĺňa smernica č. 2004/49/ES o bezpečnosti železníc Spoločenstva 2006/0272 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu smernice Európskeho parlamentu a Rady, ktorou sa mení a dopĺňa smernica č. 2004/49/ES o bezpečnosti železníc Spoločenstva CHRONOLÓGIA Dátum predloženia návrhu Európskemu parlamentu a Rade (dokument KOM(2006) 784 v konečnom znení – 2006/0272 COD): | 13. 12. 2006 | Dátum stanoviska Európskeho hospodárskeho a sociálneho výboru: | 11. 7. 2007 | Dátum stanoviska Európskeho parlamentu v prvom čítaní: | 29. 11. 2007 | Dátum prijatia spoločnej pozície jednomyseľne: | 3. 3. 2008 | CIEĽ NÁVRHU KOMISIE Európska komisia prijala 13. decembra 2006 rad opatrení na podporu revitalizácie odvetvia železníc prostredníctvom odstránenia prekážok brániacich pohybu vlakov v európskej železničnej sieti. Komisia začala túto iniciatívu z dvoch hlavných dôvodov: - uľahčiť voľný pohyb vlakov v rámci EÚ prostredníctvom transparentnejšieho a efektívnejšieho postupu uvádzania rušňov do prevádzky, - zjednodušiť regulačné prostredie konsolidáciou a zlúčením smerníc o železničnej interoperabilite. Jedno z týchto opatrení spočíva v zmene a doplnení smernice 2004/49/ES o bezpečnosti železníc. Pri príprave tohto návrhu Komisia sledovala tri ciele: - zavedenie zásady vzájomného uznávania povolení na uvedenie do prevádzky, ktoré už niektorý členský štát vydal. Podľa tejto zásady železničné koľajové vozidlá, ktoré už majú povolenie na uvedenie do prevádzky v jednom členskom štáte, budú prípadne musieť prejsť doplňujúcou certifikáciou v inom členskom štáte, len pokiaľ ide o doplnkové vnútroštátne požiadavky vyplývajúce napríklad z charakteristík miestnej siete; - rozšírenie právomocí agentúry, aby mohla urobiť súpis jednotlivých platných vnútroštátnych postupov a technických predpisov, vyhotoviť a aktualizovať (a zároveň rozšíriť) zoznam požiadaviek, ktoré musia byť overené len raz, buď preto, že ide o medzinárodne uznávané predpisy, alebo preto, že je možné ich považovať za rovnocenné. - objasnenie vzťahov medzi železničným podnikom a subjektom povereným údržbou. Nadobudnutie platnosti nového dohovoru o medzinárodnej železničnej preprave z roku 1999 (COTIF 1999) malo za následok uplatňovanie nových predpisov týkajúcich sa zmlúv o používaní železničných vozidiel. Z tohto dôvodu sa navrhuje vymedziť pojem držiteľ vozňov a spresniť vzťah medzi ním a podnikom, najmä v oblasti údržby. PRIPOMIENKY K SPOLOČNEJ POZÍCII Uvedené tri inštitúcie sa pokúsili uľahčiť rýchle dosiahnutie dohody v tejto záležitosti v prvom čítaní. Nebolo to však možné z dôvodu požiadaviek Európskeho parlamentu, ktoré sa v zásade vzťahovali na definovanie vzťahov medzi železničnými podnikmi a držiteľmi vozňov v oblasti údržby. Jednomyseľne prijatá spoločná pozícia Rady nie je v rozpore so základnými cieľmi a celkovým prístupom návrhu Komisie. Spoločná pozícia Rady okrem toho už zahrnuje časť pozmeňujúcich a doplňujúcich návrhov, ktoré prijal Európsky parlament a zabezpečuje sa ňou potrebná súdržnosť s rekodifikáciou smerníc o železničnej interoperabilite (návrh KOM(2006) 783 v končenom znení – 2006/273 (COD)), ktorá bola schválená v prvom čítaní. Konkrétne sa dohodlo o presune obsahu článku 14 smernice o bezpečnosti železníc (ako aj nového článku 14a) do novej smernice o interoperabilite s cieľom zhromaždiť v jednom právnom akte všetky postupy týkajúce sa uvádzania železničných koľajových vozidiel do prevádzky. PODROBNÉ PRIPOMIENKY KOMISIE Pozmeňujúce a doplňujúce návrhy Európskeho parlamentu, ktoré Komisia prijala a ktoré boli v celom rozsahu alebo čiastočne zapracované do spoločnej pozície Pozmeňujúce a doplňujúce návrhy 2, 9, 19, 20, 24, 25, 26 a 27, ktorými sa objasňuje, spresňuje alebo dopĺňa návrh Komisie . Pozmeňujúce a doplňujúce návrhy 1, 10, 11, 12, 13, 15 a 23, ale je potrebné prispôsobiť ich štandardnej terminológii, ktorá vyplýva z rozhodnutia Rady 2006/512/ES, ktorým sa mení a dopĺňa rozhodnutie 1999/468/ES, ktorým sa ustanovujú postupy pre výkon vykonávacích právomocí prenesených na Komisiu . Pozmeňujúci a doplňujúci návrh 8: odkaz na register NVR (národný register vozidiel) je v súlade s rozhodnutím Komisie o NVR z 9. novembra 2007[1]. Toto vymedzenie pojmu však Rada zmenila a doplnila vo svojej spoločnej pozícii s cieľom zosúladiť ho s novým článkom o údržbe vozidiel. Pokiaľ ide o pozmeňujúci a doplňujúci návrh 18, prvý odsek už nie je potrebný, pretože sa dohodlo o presune obsahu článku 14 do novej smernice o železničnej interoperabilite. Pozmeňujúce a doplňujúce návrhy Európskeho parlamentu, ktoré Komisia zamietla a ktoré neboli v celom rozsahu ani čiastočne zapracované do spoločnej pozície Pozmeňujúci a doplňujúci návrh 3, pretože o väzbe medzi smernicou o interoperabilite a smernicou 89/391/EHS (zavádzanie opatrení na podporu zlepšenia bezpečnosti a ochrany zdravia pracovníkov pri práci a ustanovenie osobitných ustanovení s cieľom znížiť nebezpečenstvo, ktoré predstavuje železničná prevádzka pre zamestnancov) sa už hovorí v odôvodnení 14 v súčasnosti platnej smernice. Pozmeňujúce a doplňujúce návrhy 4, 5, 6 a 7 , pretože by nebolo vhodné zmeniť a doplniť pôvodné vymedzenie pojmu „národné bezpečnostné predpisy“ uvedené v smernici 2004/49/ES o bezpečnosti železníc, ktorej transpozíciu členské štáty práve uskutočnili. Proti tomuto vymedzeniu pojmu zúčastnené strany nikdy nenamietali. Nie všetky národné bezpečnostné predpisy sa týkajú základných požiadaviek smerníc o železničnej interoperabilite. Niektoré sa napríklad týkajú životného prostredia. Pokiaľ ide o pozmeňujúci a doplňujúci návrh 14, ciele CST (spoločné bezpečnostné ciele) a postupy ich prijatia sa dohodli v roku 2004. Práce už významne pokročili a nebolo by vhodné meniť hypotézy v priebehu vývoja. Na druhej strane sa už v pôvodnej smernici v článku 6 ods. 4 ustanovuje analýza nákladov a prínosov. Pozmeňujúce a doplňujúce návrhy 16 a 17 , ktoré sa týkajú vysokej úrovne bezpečnosti a pre ktoré sa v rámci spoločnej pozície Rady vypracovala formulácia, ktorá je s ostatným textom smernice lepšie zosúladená. Pozmeňujúci a doplňujúci návrh 22 týkajúci sa možnosti požiadať agentúru, aby poskytla technické stanovisko k zamietavému rozhodnutiu, ktoré prijal bezpečnostný úrad vo veci udelenia bezpečnostného osvedčenia alebo bezpečnostného povolenia, pretože prekračuje ciele stanovené v návrhu Komisie. Pozmeňujúce a doplňujúce návrhy Európskeho parlamentu, ktoré sú pre Komisiu prijateľné, no ktoré neboli v celom rozsahu ani čiastočne zapracované do spoločnej pozície Pozmeňujúci a doplňujúci návrh 21 , ktorý Komisia v zásade prijala. Znenie spoločnej pozície sa však zakladá na pojme „subjekt zodpovedný za údržbu“, ktorý je už súčasťou nového regulačného rámca Spoločenstva (vymedzuje sa v TSI „vozne“[2] a v rozhodnutí o registri NVR, ktoré sa uvádza vyššie). Okrem toho by sa povinný alebo dobrovoľný charakter systému osvedčovania držiteľov nemal určovať v smernici, ale po analýze vplyvu, ktorú má vykonať agentúra. ZÁVER Komisia sa domnieva, že spoločná pozícia jednomyseľne prijatá 3. marca 2008 prispieva k základným cieľom a celkovému prístupu jej návrhu, a preto jej môže vysloviť svoju podporu. [1] Ú. v. EÚ L 305, 23.11.2007, s. 30. [2] Ú. v. EÚ L 344, 8.12.2006, s. 1.